దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
వర్మ కౌంటర్.. ధర్నా చేయడానికి నాకు ఇల్లేలేదు!
రామ్‌గోపాల్ వర్మ 'లక్ష్మీస్ ఎన్టీఆర్' పేరుతో ఎన్టీఆర్ బయోపిక్ నిర్మించబోతున్నాని ప్రకటించినప్పటి నుంచి టీడీపీ నాయకులు తీవ్ర విమర్శలు చేస్తుండగా, తాజాగా సీనియర్ నటి వాణీ విశ్వనాథ్ కూడా స్పందించిన విషయం తెలిసిందే.
TNN | Updated:
Oct 13, 2017, 07:27PM IST
రామ్&zwnj;గోపాల్ వర్మ ' లక్ష్మీస్ ఎన్టీఆర్ ' పేరుతో ఎన్టీఆర్ బయోపిక్ నిర్మించబోతున్నాని ప్రకటించినప్పటి నుంచి టీడీపీ నాయకులు తీవ్ర విమర్శలు చేస్తుండగా, తాజాగా సీనియర్ నటి వాణీ విశ్వనాథ్ కూడా స్పందించిన విషయం తెలిసిందే. విలక్షణ దర్శకుడు రామ్&zwnj;గోపాల్ వర్మ 'లక్ష్మీస్ ఎన్టీఆర్' సినిమా తీయడం మానుకోవాలని, లేదంటే ఆయన ఇంటిముందు ధర్నాకు దిగుతానని వర్మకు ఆమె వార్నింగ్ ఇచ్చారు. దీనిపై వర్మ వెంటనే విరుచుకుపడుతూ కౌంటర్ ఇచ్చాడు. వాణి గారు, నా ఇంటి ముందు ధర్నా చేయడానికి నాకసలు ఇల్లే లేదు. రోడ్ల మీద తిరుగుతూ ఉంటా....అప్పుడు మీరు కూడా నన్ను వెతుక్కుంటూ రోడ్ల మీద తిరిగితే సున్నితమైన మీ పాద పద్మాలు కమిలిపోవూ..?' అంటూ వాణీ కి దిమ్మతిరిగే సమాధానం ఇచ్చాడు.
లక్ష్మీస్ ఎన్టీఆర్ పేరుతో సినిమా తీస్తానంటూ ఆర్జీవీ ప్రకటించినప్పటి నుంచీ వివాదం తారాస్థాయికి చేరుకుంది. వ్యవసాయశాఖా మంత్రి సోమిరెడ్డి చంద్రమోహన్&zwnj;రెడ్డి, ఎమ్మెల్యే అనిత, తాజాగా టీడీపీ వైపు చూస్తున్న సినీనటి వాణీ విశ్వనాథ్ కూడా రంగంలోకి దిగారు. వర్మపై విరుచుకుపడ్డారు. దీంతో వర్మ తన ఫేస్&zwnj;బుక్ ఖాతా ద్వారా ఘాటుగానే స్పందించారు. ఈ వివాదం ఇంకెంతకాలం కొనసాగుతుందో వేచి చూడాల్సిందే. దీన్ని కేవలం ప్రచారం కోసమే ఈ చిత్రాన్ని ప్రారంభించినట్లు కొందరు పేర్కొంటున్నారు. గతంలోనూ వైఎస్ రాజశేఖర్ రెడ్డి బయోపిక్&zwnj; తీయడానికి కూడా వర్మ ప్రయత్నించాడు. దీనిపై వివిధ వర్గాల నుంచి అభ్యంతరం వ్యక్తం కావడంతో వెనక్కుతగ్గారు.